Општинско веће општине Медвеђа на 18. седници одржаној дана 20.септембра 2024.године, на основу члана 46. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 – др. закон ), члана 34. Закона о јавној својини ("Сл. гласник РС", бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), члана 7. Уредбе о условима прибављања и отуђења непокретности непосредном погодбом, и давања у закуп ствари  у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Сл. гласник РС'', бр. 16/2018 и 79/2023 ), члана 66. Статута општине Медвеђа ("Сл. гласник града Лесковца", бр. 9/2019), члана 12. Пословника о раду Општинског већа Општине Медвеђа („Сл.гласник града Лесковца“ бр. 41/2022), члана 8. и члана 9. Одлуке о давању у закуп пословног простора ("Сл. гласник града Лесковца", бр. 37/2016), члана 8. и члана 9. Одлуке о давању у закуп типских продајних објеката - туристичких кућица у јавној својини општине Медвеђа ("Сл. гласник града Лесковца " бр. 16/2020) и Одлуке о расписивању јавног огласа о спровођењу поступка јавног надметања за давање у закуп типских продајних објеката – туристичких кућица, 08 Број: 06-55/2024/9 од 20.септембра 2024.године, објављује

Ј  А  В  Н  И        О   Г   Л   А   С

О СПРОВОЂЕЊУ ПОСТУПКА ЈАВНОГ НАДМЕТАЊА
ЗА ДАВАЊЕ У ЗАКУП ТИПСКИХ ПРОДАЈНИХ ОБЈЕКАТА – ТУРИСТИЧКИХ КУЋИЦА

 Предмет јавног огласа је давање у закуп јавним надметањем продајних објеката - туристичких кућица у јавној својини општине Медвеђа, тип кућица "Брвнара", површине од 3,75м², димензија 1,50м Х 2,50м, и то:

 1. На локацији бр. 1 - к.п.бр. 90 у КО Сијаринска бања са леве стране испред моста код "Гејзера";

 2. На локацији бр. 3 - к.п.бр. 139 у КО Сијаринска бања са десне стране пешачке стазе од "Гејзера";

3. На локацији бр. 4 - к.п.бр. 139 у КО Сијаринска бања са десне стране пешачке стазе од "Гејзера";

 4. На локацији бр. 5 - к.п.бр. 139 у КО Сијаринска бања са десне стране пешачке стазе од "Гејзера";

 5. На локацији бр. 6 - к.п.бр. 139 у КО Сијаринска бања са десне стране пешачке стазе од "Гејзера";

 6. На локацији бр. 7 - к.п.бр. 139 у КО Сијаринска бања са десне стране пешачке стазе од "Гејзера";

 7. На локацији бр. 8 - к.п.бр. 509 у КО Сијаринска бања са десне стране горњег моста;

 8. На локацији бр. 9 - к.п.бр. 509 у КО Сијаринска бања са десне стране горњег моста;

 9. На локацији бр. 10 - к.п.бр. 510 у КО Сијаринска бања са десне стране горњег моста;

 10. На локацији бр. 11 - к.п.бр. 90 у КО Сијаринска бања са десне старне испред моста код "Гејзера".

 Продајни објекти-туристичке кућице, дају се у закуп на период од годину дана, ради обављања продајне делатности, у складу са наменом типског продајног објекта-туристичке кућице.

 Почетна цена закупа за типске продајне објекте – туристичке кућице је 60.000,00 динара по кућици, чији износ је утврђен Одлуком о расписивању јавног огласа о спровођењу поступка јавног надметања за давање у закуп типских продајних објеката, туристичких кућица, 08 Број: 06-55/2024/9 од 20.септембра 2024.године.

 Најнижи лицитациони корак износи 1.000,00 динара.

 Критеријум за избор најповољнијег понуђача је највећи износ излицитиране цене.

Поступак јавног надметања по расписаном јавном огласу, спровешће Комисија Општинског већа општине Медвеђа о прибављању, располагању, коришћењу и управљању стварима у јавној својини општине Медвеђа.

Стручне и административно - техничке послове за рад Комисије, обављаће Одељење за урбанизам Општинске управе општине Медвеђа.

Право учешћа на јавном надметању имају сва правна и физичка лица која пре спровођења поступка јавног надметања, доставе доказ о уплаћеном депозиту, а најкасније до истека рока за подношење пријава, односно до 09.10.2024. године.

 Депозит је утврђен у износу од 50% од почетног износа закупнине за продајни објекат-туристичку кућицу и износи 30.000.00 динара за објекте на локацијама 1,3,4,5,6,7,8,9,10 и 11.

Уплата депозита врши се на жиро рачун бр. 840 - 742 153 843 - 66 модел 97 позив на број 91 - 067, сврха плаћања - депозит за учешће на јавни оглас.

Право учешћа на јавном огласу имају сва правна и физичка лица која Комисији уз пријаву доставе документацију тражену јавним огласом.

Пријава по расписаном јавном огласу подноси се у затвореној коверти са назнаком Комисија за прибављање, располагање, коришћење и управљање стварима у јавној својини општине Медвеђа, "Пријава за учешће на јавни оглас за закуп туристичке кућице на локацији број\_\_\_\_\_-НЕ ОТВАРАЈ", непосредно на шалтеру Општинске управе општине Медвеђа или препоручено поштом на адреси – ул. Краља Милана бр. 48, општина Медвеђа.

 Пријава која се доставља обавезно садржи:

 - доказ о уплати депозита, доказ да је подносилац пријаве измирио обавезе по основу закупа, уколико је био закупац и доказ да је подносилац пријаве измирио све обавезе по основу локалних јавних прихода - уверење Одсека локалне пореске администрације Општинске управе општине Медвеђа, редни број продајног објекта-туристичке кућице за коју се подноси пријава, број рачуна на који ће се извршити повраћај депозита, пуномоћје за лице које заступа подносиоца пријаве,

 - за физичка лица: име и презиме, адреса, број личне карте, јединствени матични број грађана,

 - за предузетнике: име и презиме предузетника, адреса, број личне карте, јединствени матични број грађана, назив радње, матични број,

 - за правна лица: назив и седиште и копију решења о упису правног лица у регистар код надлежног органа.

 На другој страни коверте, назначава се име, односно назив и адреса подносиоца пријаве.

 Право учешћа на јавном надметању, немају:

 - чланови комисије која спроводи јавно надметање,

 - бивши закупци пословног простора и површина јавне намене који нису измирили новчане обавезе по основу уговореног закупа, или по основу обавеза према локалној пореској аминистрацији Општинске управе општине Медвеђа,

 - учесници претходног поступка за давање у закуп пословног простора и површине јавне намене, а који су одустали од закупа.

Рок за предају пријава је 15 (петнаест) дана, почев од 25.09.2024. године до 09.10.2024. године, закључно са 09.10.2024.године.

Јавно надметање обавиће се 15.10.2024. године у сали Скупштине општине Медвеђа са почетком у 10,00 часова.

Учеснику на јавном огласу чија пријава није прихваћена, депозит се враћа када одлука Комисије o избору најповољнијег понуђача за давање у закуп непокретности у јавној својини општине Медвеђа постане коначна.

 Учеснику на јавном огласу чија је пријава прихваћена као најповољнија, положени депозит биће урачунат у закупнину.

 Учесник на јавном огласу чија је пријава прихваћена као најповољнија, губи право на повраћај депозита уколико у року од 15 дана од дана пријема позива закуподавца, не закључи уговор о закупу пословног простора у јавној својини општине Медвеђа.

Подносиоци неблаговремене, односно непотпуне пријаве неће моћи да учествују у поступку јавног надметања, о чему ће бити обавештени доношењем Одлуке о одбацивању пријаве од стране Комисије.

 Учесник на јавном огласу чија је пријава одбачена има право да поднесе приговор Општинском већу општине Медвеђа у року од 3 дана од дана достављања Одлуке о одбацивању пријаве.

 Одлука Општинског већа општине Медвеђа донета по приговору учесника, је коначна.

На основу спроведеног поступка јавног надметања, Комисија доноси Одлуку о избору најповољнијег понуђача.

Учесник на јавном огласу има право да поднесе приговор Општинском већу општине Медвеђа у року од 8 дана од дана достављања Одлуке о избору најповољнијег понуђача.

 Одлука Општинског већа општине Медвеђа донета по приговору учесника, је коначна.

 По коначности Одлуке о избору најповољнијег понуђача, Општинско веће општине Медвеђа доноси Одлуку о давању у закуп непокретности у јавној својини општине Медвеђа, учеснику утврђеном Одлуком о избору најповољнијег понуђача.

 На основу донете Одлуке о давању у закуп непокретности у јавној својини општине Медвеђа, закључује се Уговор о давању у закуп пословног простора у јавној својини општине Медвеђа.

 На основу коначне Одлуке Општинског већа општине Медвеђа о давању у закуп пословног простора у јавној својини општине Медвеђа, Комисија позива изабраног учесника на јавном огласу, да закључи уговор о закупу пословног простора у јавној својини општине Медвеђа.

Изабрани учесник је дужан, да у року од 8 дана од дана достављања позива, закључи уговор о закупу пословног простора у јавној својини општине Медвеђа.

 Уколико изабрани учесник на јавном огласу не закључи уговор о закупу пословног простора у јавној својини општине Медвеђа у року од 8 дана, сматраће се да је одустао од понуде, у ком случају уплаћени депозит неће бити враћен.

Уговор о закупу пословног простора у јавној својини општине Медвеђа, у име и за рачун Општине Медвеђа, закључује Председник општине Медвеђа.

 Продајни објекти-туристичке кућице дају се у закуп у виђеном стању. Заинтересована лица непокретност могу разгледати у присуству чланова Комисије, радним данима у току трајања огласа од 12,00 до 13,00 часова.

Увид у документацију у вези са непокретности која је предмет закупа може се извршити сваког петка у току трајања огласа, у термину од 11,00 до 13,00 часова.

 Правна и физичка лица којима се дају у закуп продајни објекти – туристичке кућице:

 а) дужни су да користе продајни објекат у складу са наменом која је утврђена уговором о закупу пословног простора-туристичке кућице,

 б) да закупљени продајни објекат-туристичку кућицу не могу дати у подзакуп, односно да не могу уступити продајни објекат-туристичке кућицу, на даље коришћење,

 в) да у уговореном року у целости измири новчане обавезе на име накнаде за закуп продајног објекта-туристичке кућице или да своје обавезе на име закупа измири у 3 једнаке месечне рате, уколико је такав начин измиривања обавезе предвиђен уговором.

 Трошкови прикључка продајног објекта-туристичке кућице, уколико су прикључци на електромрежу, водоводну и канализациону мрежу неопходни за обављање одобрене делатности, падају на терет закупца.

 Трошкови текућег одржавања, трошкови хитних интервенција, као и трошкови инвестиционог одржавања продајног објекта-туристичке кућице, падају на терет закупца.

Након истека уговореног рока за закуп продајног објекта-туристичкле кућице, закупац је у обавези да исту врати државину закуподавцу у првобитном стању, надокнади штету насталу у продајном објекту.

 Јавни оглас ће бити истакнут на огласној табли општине Медвеђа и на званичном сајту Општине Медвеђа.

 Све ближе информације могу се добити на тел. 064 86 39 172, лице за контакт Марко Стојановић дипл.прав. председник Комисије о прибављању, располагању, коришћењу и управљању стварима у јавној својини општине Медвеђа, сваким радним даном у временском периоду од 08,00 часова до 14,00 часова.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-55/2024/10 од 20.септембра 2024.године

                                  ПРЕДСЕДНИК

 ОПШТИНСКОГ ВЕЋА

 Драган Кулић